Suid Afrikaanse Nuus Thread - Page 72 - Stormfront
Page 72 of 226 « First < 22 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 122 172 > Last »
06-04-2006, 02:30 AM #711
Paar bly saam ondanks klag van moord
Pretoria. - Die verhoor van die vrou van 'n gesiene chiropraktisyn van Middelburg wat daarvan verdink word dat sy betrokke was by 'n sameswering om haar man te vermoor, is die afgelope week uitgestel.
Weens die erns is die saak van die landdroshof in Pretoria-Noord na die streekhof oorgeplaas.
Me. Rustelle Kotzé word daarvan verdink dat sy 'n vermeende huurmoordenaar R3 000 betaal het om haar man, dr. Johan Kotzé, te vermoor.
'n Vrou wat by dr. Kotzé se praktyk afgedank is, het die polisie van die beweerde komplot vertel.
'n Taakspan van die polisie het Kotzé se vrou dopgehou en sy is enkele weke later in hegtenis geneem op aanklag van sameswering tot moord.
Me. Kotzé ontken dat sy haar man wou vermoor.
Haar man het haar borgtog van R2 000 betaal. Die egpaar woon steeds saam.
06-05-2006, 03:13 AM #712
'Los jou lyfwagte en kom kyk self'
KAAPSTAD. – Mnr. Charles Nqakula, minister van veiligheid en sekuriteit, moet sy staal toon en sonder lyfwagte Mitchells Plain invaar om self die soort geweld waarmee inwoners daagliks te doen kry, te ervaar.
Dié uitdaging is deur mnr. Tony Leon, DA-leier, gerig in Tafelsig, Mitchells Plain, waar hy tientalle mense toegespreek het aan die vooraand van die tussenverkiesing vandeesweek in dié wyk.
Nqakula se stellings dat Suid-Afrikaners moet ophou kla of anders die land moet verlaat, is op dieselfde vlak as dié van mnr. Jimmy Kruger oor die dood van mnr. Steve Biko, het hy gesê.
Leon het verwys na Kruger, destydse minister van justisie, se uitlating – "dit laat my koud" – met verwysing na Biko se dood. Biko is die swartbewussynsleier wat in polisie-aanhouding dood is.
Leon is vergesel deur onder andere me. Helen Zille, burgemeester van Kaapstad, en mnr. Sheval Arendse, die DA se wykskandidaat vir Tafelsig.
Net 'n paar blokke verder kon duidelik gehoor word hoe die OD, onder leiding van sy president, me. Patricia de Lille, en die party se leier in die unistad, mnr. Simon Grindrod, inwoners oor luidsprekers aanraai om eerder vir hulle te stem.
Die twee groepe het die naweek in 'n stadium mekaar byna uit die pad geloop en toeters is hard geblaas om die ander se toesprake onhoorbaar te maak, maar die gemoedere was meestal feestelik.
Arendse het dié wyk op 1 Maart vir die OD verower, maar skaars 'n maand later op 3 April as raadslid en OD-lid bedank. Hy het gesê die rede vir sy bedanking is die OD-besluit om met die ANC in die Kaapse stadsraad saam te werk, terwyl die inwoners vir die OD as opposisieparty van die ANC gestem het.
As die DA wen, sal dié veelpartyregering met die DA aan die hoof 'n meerderheid van twee setels in die Kaapse stadsraad hê. As die OD wen, bly die magsbalans onveranderd.
Volgens Leon is dit 'n skande dat die ANC glad nie 'n kandidaat in Tafelsig het vir die tussenverkiesing nie, maar hy is nie verbaas hieroor nie.
"Die ANC wil nie in Tafelsig staan nie, want auntie Pat (De Lille) het gesê sy sal dit vir hulle gee."
De Lille het op haar beurt gesê die DA gebruik steeds die rassekaart om kiesers te probeer wen.
"Hulle is bewus van bruin mense se vrese vir die ANC. Hulle is bewus van bruin mense se vrese vir swartes en hulle buit dit uit."
06-05-2006, 03:19 AM #713
Satan saai sinistere saadjies op 6:6:6:6:6:6
JOHANNESBURG. – 'n Numeriese toevalligheid wat in môre se tyd en datum voorkom, het wêreldwye bespiegeling en ophef veroorsaak omdat dit vroegoggend om ses minute en ses sekondes oor ses op 6 Junie 2006 'n interessante volgorde sal meebring.
Die datum word andersins ook geskryf as 06:06:06:06:06:06 of sommer 666666. Internet-webwerwe bespiegel dat dié oomblik of dag die "dag van die Antichris" kan wees of selfs 'n dag waarop terreur kan plaasvind.
Volgens www.denverpost.com is owerhede in die Amerikaanse staat Colorado op hul hoede.
"Ons intelligensie-eenheid is vertroud met 666 en die betekenis daarvan, maar ons weet nog nie van enige oproer nie," het 'n woordvoerder van Colorado se departement van gemeenskapsveiligheid gesê.
Volgens dié webwerf was daar sedert 1970 sowat 60 terrorisme-aanvalle op 6 Junie.
Me. Carrie McFarland, 'n verwagtende vrou van Dallas, het aan www.bradenton.com haar vrese uitgespreek oor die moontlikheid dat haar kind op dié dag gebore kan word.
Rolprentvervaardigers het ook besluit om 'n nuwe weergawe van die 1976-rolprent The Omen, waarin 'n pa uitvind dat sy seun die Antichris is, môre uit te reik. Dit is presies 30 jaar sedert die oorspronklike rolprent op 6 Junie 1976 vrygestel is.
Die death metal-groep Slayer het ook besluit om sy nuutste CD, Eternal Pyre, op dié dag uit te reik.
Op die webtuiste threeworldwars.com word bespiegel dat môre se datum strook met datums waarop vorige terreuraanvalle plaasgevind het. Dit sluit die 777-patroon van die Londen-bomaanvalle op 7 Julie 2005 in, asook die 911-patroon van die terreuraanval op die World Trade Center in New York en die bomaanvalle in Madrid wat 911 dae na dié 9/11-aanval plaasgevind het.
Ander mense meen die numeriese opeenvolging is niks meer as toeval nie.
"Ek is glad nie bekommerd daaroor nie, ek gaan aan met my planne," het 'n direkteur van 'n komitee vir Wetenskaplike Ondersoeke na die Paranormale in Amerika, mnr. Barry Karr, aan www.syracuse.com gesê.
"Die datum het in 1906 en 1966 ook angstigheid veroorsaak."
Nog 'n interessante numeriese opeenvolging in tyd en datum het vroeër vanjaar plaasgevind toe dit op twee minute en drie sekondes na eenuur op 4 Mei die getalle 1:2:3:4:5:6 getoon het.
06-05-2006, 03:36 AM #714
Tiener sterf toe jagters bok skiet
OOS-LONDEN. – 'n Jagtog wat veronderstel was om 'n viering deur familie en vriende te wees van die opening van die jagseisoen, het die naweek tragies geëindig toe 'n 16-jarige seun deur 'n medejagter doodgeskiet is.
Kapt. Errol Francis, polisiewoordvoerder, het gesê die seun, Ryan Dankwerts van Keiserstrand naby Kidd's Beach in Oos-Londen, was 'n leerling aan 'n skool op Grahamstad.
Ryan was saam met 'n groep van 12 mans op sy oom se plaas, Waterfall, naby Oos-Londen byeen om deel te neem aan 'n jagtog om die nuwe jagseisoen, wat op dieselfde dag begin het, te vier.
"Die groep mans het Saterdagmiddag gaan jag.
"Toe die groep op 'n bosbok afkom, het al 12 die mans hul gewere op die bok gerig en gevuur.
"Op een of ander wyse het die seun in die spervuur beland en is hy in die proses raakgeskiet."
"Daar was 'n enkele ingangswond onder sy regteroor en die seun is op die toneel dood. Ryan is later na die staatslykhuis in Oos-Londen gebring," het Francis gesê.
" 'n Lykskouing sal nou gehou word."
Hy het gesê die polisie het beslag gelê het op 12 jaggewere, waaronder 306- en 308-kalibers.
"Die gewere sal nou gestuur word vir ballistiese toetse om vas te stel presies uit wie se geweer die skoot gevuur is wat tot Ryan se dood aanleiding gegee het."
Francis het gesê hoewel dit voorkom asof die treurspel 'n ongeluk was, word 'n klag van moord ondersoek.
Met die jagseisoen wat pas begin het, het Francis die jagterspubliek gemaan om baie versigtig te wees tydens jagtogte en bykomende sorg te neem om soortgelyke tragedies te vermy.
06-06-2006, 04:23 AM #715
'Glad nie waar' dat Nqakula klakouse wegjaag
Dit is 'n volslae versinsel dat mnr. Charles Nqakula, minister van veiligheid en sekuriteit, misdaadslagoffers aanmoedig om te emigreer.
Só het die departement gister gesê oor die storm wat om sy kop losgebars het nadat hy klakouse oor misdaad verlede week in sy begrotingstoespraak getakel het.
"Dis 'n wanvoorstelling wat reggestel moet word. Dis 'n volslae versinsel dat mnr. Nqakula misdaadslagoffers aanmoedig om te emigreer," het mnr. Trevor Bloem, die minister se woordvoerder, gister gesê.
Volgens Bloem het Nqakula in sy toespraak na 'n brief van mnr. Clive Swann van Kempton Park verwys wat verlede week in The Star verskyn het.
"Klakouse is in die brief bestempel as mense wat die regering en die polisie se pogings om misdaad hok te slaan, konstant aanval en swartsmeer, sonder opbouende kritiek of ander voorstelle.
"Diegene wat verskoning moet vra, is dié wat die waarheid doelbewus ondermyn deur daarop aanspraak te maak dat mnr. Nqakula bedoel het dat mense wat oor misdaad kla, moet emigreer," het Bloem gesê.
06-06-2006, 04:30 AM #716
Nie koeël , maar opslagklip dood seun (16) tydens jagtog
Oos-Londen. 'n Opslagklip, nie 'n koeël nie, het Saterdag tydens 'n jagtog die tragiese dood van die 16-jarige Ryan Dankwerts veroorsaak.
Dankwerts se pa, John, het gister gesê in die lykskouing wat op sy seun gehou is, is bevind dat 'n stuk klip sy seun onder die oor getref het.
Ryan was deel van 'n groep van 13 familielede en vriende wat op sy oom se plaas, Water-fall, gaan jag het ter viering van die nuwe jagseisoen, wat op dié dag begin het. Ryan, 'n gr.9-leerling aan die Hoërskool Adelaide, is op slag dood.
"Niemand kan verkwalik word vir my seun se dood nie. Dit was 'n fratsongeluk," het Dankwerts gesê pas nadat hy teruggekeer het van die staatslykhuis in Oos-Londen waar hy sy seun se lyk moes uitken.
Die fratsongeluk het plaasgevind toe die groep jagters 'n bosbok gewaar en saam op die dier geskiet het.
"Dit was veronderstel om 'n pretdag saam met familielede en vriende te wees en niemand kan verkwalik word vir die tragiese gebeure nie," het 'n gebroke Dankwerts gesê. Hy het sy seun as 'n fantastiese kind bestempel.
"Hy was regtig 'n spesiale persoon - almal wat met hom in aanraking gekom het, was mal oor hom."
Me. Geraldine Klopper, Ryan se Afrikaans-onderwyseres, het hom as 'n baie stil en aangename leerling bestempel. "Hy was altyd baie vriendelik en was veral gewild onder sy groep vriende."
Kapt. Errol Francis, polisiewoordvoerder, het bevestig dat 'n stuk klip in die oorledene se skedel gevind is. Een van die jagters het vermoedelik mis geskiet en sy koeël het toe moontlik 'n klip of 'n stuk rots getref. 'n Opslagklip het toe vermoedelik teruggeskiet en die seun onder sy regteroor getref.
Francis het gesê die ondersoek na die voorval duur voort. Hoewel 'n moorddossier geopen is, sal die uitslag van die lykskouing heel moontlik daartoe lei dat die saak na 'n geregtelike doodsondersoek omgeswaai word.
Dr. Lukas Potgieter, 'n ballistiese kenner en bekende in jagkringe, het gesê in sy 50 jaar in die bedryf is dit die eerste keer dat hy van só 'n fratsongeluk hoor.
"Ek het al gehoor van 'n opslagkoeël wat iemand se lewe neem, maar 'n klip wat deur 'n koeël getref word, sal gewoonlik disintegreer vanweë die impak van die slag."
Potgieter het gesê dit is belangrik dat die polisie deeglike forensiese toetse op die klip doen om vas te stel of daar metaalsplinters aan die klip kleef.
Ryan word ook oorleef deur sy twee broers, Ian en Allan. Sy ma, me. Marion Sweatnam, woon in Grahamstad.
06-06-2006, 04:32 AM #717
Meer as R100 miljoen se behuisingsubsidies is die laaste paar jaar onregmatig aan ontwikkelaars en ander agente van die Gautengse departement van behuising betaal, terwyl voorvalle van korrupsie en bedrog in die gebruik van subsidies wydverspreid in die provinsie voorkom.
Dít is van die onthullings in 'n voorlopige verslag wat Ramathe Fivaz, 'n forensieseondersoekmaatskappy waarvan mnr. George Fivaz, voormalige kommissaris van die polisie, 'n direkteur is, op 17 Maart aan die provinsiale staande komitee oor openbare rekeninge (Skoor) oorhandig het.
Beeld is in besit van 'n afskrif van die dokument.
Me. Nomvula Mokonyane, LUR vir behuising, het in September 2004 opdrag gegee dat Ramathe Fivaz sy ondersoek staak.
Geen rede is verskaf nie, hoewel die verslag, wat slegs as 'n besprekingsdokument beskou word, lui dat inligting daarin vervat, gebruik moet word om die ondersoek af te handel.
Mnr. Peet Pieterse, bestuurshoof van Ramathe Fivaz, was nie bereid om te sê wat Mokonyane se redes vir die staak van die ondersoek was nie. "Ons wag al 18 maande vir ons geld en dit sal my in 'n baie moeilike posisie sit as ek nou daaroor praat."
Die verslag verskaf besonderhede oor ongerymdhede in die bou van meer as 40 laekoste-behuisingsprojekte in die provinsie en die betrokkenheid by beweerde bedrieglike bedrywighede van minstens twee prokureursfirmas en talle konstruksiemaatskappye.
Dit volg kort op die hakke van 'n verslag deur die ouditeur-generaal, wat bedrog in die toekenning van behuisingsubsidies van meer as R113 miljoen ontbloot het. Dié verslag is al in Februarie aan die departement en die wetgewer oorhandig, maar het nog nie in enige portefeuljekomitee ter sprake gekom nie.
Luidens die Ramathe Fivaz-verslag het gesubsidieerde behuisingskemas "sagte teikens" geword: "Die aantal bouprojekte wat deur die regering gefinansier word om die agterstand in behuising te verklein, maak dit makliker vir misdadigers om die stelsel te misbruik."
In die ondersoek is verskeie bedrieglike praktyke en ongerymdhede gevind. Dit is onder meer: die eis van subsidies deur ontwikkelaars hoewel die konstruksiewerk nie voltooi is nie (en in sommige gevalle nooit begin is nie), die onwettige verkoop van laekoste-behuising aan mense wat nie daarvoor kwalifiseer nie, amptenare wat waglys-te teen betaling manipuleer, en die afwesigheid van boukontrakte tussen kontrakteurs en regeringsagente.
Agt amptenare, onder wie vyf werknemers van die Johannesburgse metroraad, is in verband met die ongerymdhede ondersoek.
Een van dié amptenare, die direkteur vir formele behuising in die provinsiale departement van behuising, is afgedank, terwyl drie ten tyde van tugstappe verkies het om te bedank.
Die grootste voorval van bedrog was 'n onregmatige subsidiebetaling van sowat R40,2 miljoen aan die ontwikkelaar van 'n behuisingskema in Protea Glen, Soweto.
06-06-2006, 04:38 AM #718
Pretoria vs. Tshwane: meeste wil Pretoria behou
Basta Pretoria se naam verander – daar's belangriker werk om te doen!
Dít is blykbaar die boodskap wat feitlik 90% van die deelnemers aan 'n meningspeiling in die televisieprogram The big question Sondagaand aan besluitnemers wou stuur.
Meer as 20 000 kykers het gereageer op die vraag: "Moet die naamsverandering van Pretoria in Tshwane voortgaan?"
Altesame 89% van hulle het hierop gesê: Nee.
In September verlede jaar het kykers net so heftig gereageer op 'n debat oor die vraag of die Afrikaner in die nuwe Suid-Afrika verstoot word en waarin voortdurend na die naamdebat verwys is. Altesame 91% van die sowat 11 000 deelnemers het toe gesê die Afrikaner word wel verstoot.
Mnr. Kallie Kriel, uitvoerende hoof van Afriforum, en die sanger Steve Hofmeyr, het Sondagaand die argumente vir die behoud van die naam Pretoria gelei, terwyl adv. Tommy Ntsewa, voormalige voorsitter van die Suid-Afrikaanse Pleknaamraad, en dr. Mulalo Nemavhandu van die Kara-instituut vir Afrika-geskiedenis gesê het die stad se naam behoort Tshwane te wees.
Die meeste mense in die atel*jee*gehoor het ook die behoud van die naam Pretoria gesteun.
Verskeie lede van die gehoor en die publiek wat vooraf uitgevra is, het gesê sake soos werkloosheid en basiese dienste moet voorkeur kry bo die naamsverandering, wat luidens 'n verslag van die Tshwane-metroraad tot R1,5 miljard kan kos.
Die VF+ het in reaksie gesê die feit dat die meeste van die mense in die gehoor swart was en tog teen die naamsverandering gestem het, wys dat die meeste swart mense nie die naamsverandering steun soos dikwels voorgegee word nie.
Kriel het ná afloop van die program gesê die uitslag stuur 'n sterk boodskap aan dr. Pallo Jordan, minister van kuns en kultuur, by wie die finale besluit oor die naamsverandering berus. Volgens Kriel het mense waarskynlik die geleentheid benut om hul sê te sê, want die publiek is nog glad nie oor die saak geraadpleeg nie.
Die HNP het in 'n verklaring gesê die program het ook 'n boodskap aan die SAUK gestuur om sy gebruik van die naam Tshwane in nuusbulletins te staak, terwyl die VF+ aangedui het dat hy die Uitsaaiklagtekommissie weer gaan nader om dié gebruik van die SAUK stop te sit.
Gaan stem hier asb vir Pretoria http://www.thebigquestion.co.za
06-06-2006, 04:41 AM #719
Visser bevoeg verklaar vir verhoor
Adv. Cèzanne Visser was gister, ná haar onlangse emosionele ineenstorting, emosioneel sterk genoeg om met die verhoor teen haar in die Pretoriase hooggeregshof voort te gaan.
Adv. Casper Badenhorst, Visser se regsverteenwoordiger, het gesê haar psigiater, dr. Pierre Nel, het haar bevoeg verklaar om die verhoor te volg. Dít kom nadat die saak vroeër uitgestel is omdat sy 'n emosionele ineenstorting gehad het en met medikasie vir depressie begin het.
Die saak is agter geslote deure voortgesit terwyl 'n 14-jarige meisie teen Visser getuig het.
Die blonde tiener het met behulp van 'n tussenganger oor kringtelevisie vertel hoe sy in Maart 2002 na Visser en haar voormalige verloofde, adv. Dirk Prinsloo, se huis in Raslouw, Centurion, geneem is.
Die meisie mag nie geïdentifiseer word nie en staan slegs bekend as "Mej. B".
Luidens die klagstaat het Visser haar die betrokke naweek voor Mej. B met 'n seksspeelding gestimuleer.
Visser en Prinsloo het glo ook voor die meisie seks gehad en hul geslagsdele aan haar ontbloot.
Sy is na bewering gedwing om kaal voor Visser en Prinsloo in die huis te loop en kaal te swem. Sy is glo ook betas en pornografiese rolprente is na bewering aan haar gewys.
Visser en Prinsloo het vroeër skuld op al die aanklagte teen hulle ontken.
Prinsloo het sowat 'n maand gelede ná 'n besoek aan Rusland nie na Suid-Afrika teruggekeer nie.
Die staat het gister aangedui dat hy nie bekentenisse wat Visser op die rekord wou plaas, gaan aanvaar nie omdat hulle nie tevrede is met die bekentenisse nie.
Badenhorst het gesê dat adv. Ben Bredenkamp, SC, aangestel is om later te argumenteer ter versagting van vonnis.
Badenhorst en twee prokureurs tree verniet namens Visser en haar familie op.
Die saak kan moontlik die res van die week agter geslote deure plaasvind indien die staat twee ander slagoffers gaan roep om te getuig.
06-06-2006, 04:45 AM #720
Harte oop vir seun met vreemde velprobleem
Talle Beeld-lesers het gister hul harte vir 'n negejarige seuntjie met 'n velprobleem oopgemaak.
Dit kom nadat Beeld berig het oor Jean Claassen, 'n leerling van Laerskool Florida aan die Wes-Rand, wie se gesin raadop is nadat talle dokters hulle nie kan sê wat met hul seun skort nie.
Die Claassen-gesin worstel al vyf jaar met die probleem en het in die vyf jaar derduisende rande aan medikasie bestee.
Jean, wat op die oomblik geen medikasie gebruik nie, se laaste hoop is medikasie wat vir mense met melaatsheid voorgeskryf word.
Volgens mnr. Bennie Claassen, Jean se pa, sal hy egter nog twee jaar moet wag voordat hy dít kan gebruik, want dan behoort sy stelsel sterk genoeg te wees daarvoor. Maar die nadeel is dat hy dan te wit sal wees en dalk dan meer spottery sal moet verduur.
Bennie se pleidooi was om net die lewe vir sy seun draagliker te maak, aangesien die kinders hom al "Vlekkie" en "Verkleurmannetjie" genoem het.
Maar nou is daar nuwe hoop vir hom.
Dr. Johnnny Wolfswinkel, 'n dermatoloog by Dermaland in Pretoria, is een van talle dokters en spesialiste wat gister vir Beeld gekontak het om raad en mediese hulp aan te bied.
Wolfswinkel gaan Vrydag vir Jean, ná die seun se eksamens afgehandel is, gratis ondersoek.
"Dit is net weer 'n bewys dat die Man van Bo nie slaap nie en dat miracles nog steeds gebeur," het mnr. Claassen gister oorstelp gesê.
Dit was nie net Beeld se telefone wat gister onophoudelik gelui het nie, maar ook dié van Laerskool Florida. Dié oproepe was van mense, onder andere dokters wat hulp aangebied het.